CELEX: 62009TN0242
Language: sk
Date: 2009-06-24 00:00:00
Title: Vec T-242/09: Žaloba podaná 24. júna 2009 — Schräder/CPVO — Hansson (Lemon Symphony)

29.8.2009   
            
            
               SK
            
            
               Úradný vestník Európskej únie
            
            
               C 205/42
            
         Žaloba podaná 24. júna 2009 — Schräder/CPVO — Hansson (Lemon Symphony)
   (Vec T-242/09)
   2009/C 205/77
   Jazyk žaloby: nemčina
   
      Účastníci konania
   
   
      Žalobca: Ralf Schräder (Lüdinghausen, Nemecko) (v zastúpení: T. Leidereiter a W.-A. Schmidt, advokáti)
   
      Žalovaný: Úrad Spoločenstva pre odrody rastlín
   
      Ďalší účastník konania pred odvolacou komisiou: Jørn Hansson (Søndersø, Dánsko)
   
      Návrhy žalobcu
   
   
               —
            
            
               zrušiť rozhodnutie odvolacej komisie Úradu Spoločenstva pre odrody rastlín z 23. januára 2009 a
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovaná ochrana odrody v rámci Spoločenstva: Lemon Symphony.
   
      Majiteľ ochrany odrody v rámci Spoločenstva: Jørn Hansson.
   
      Rozhodnutie Úradu Spoločenstva pre odrody rastlín napadnuté pred odvolacou komisiou: nezrušenie ochrany odrody v rámci Spoločenstva pre Lemon Symphony podľa článku 20 ods. 1 písm. a) nariadenia (ES) č. 2100/94 (1).
   
      Účastník, ktorý sa odvoláva pred odvolacou komisiou: žalobca.
   
      Rozhodnutie odvolacej komisie: zamietnutie odvolania.
   
      Dôvody žaloby:
   
   
               —
            
            
               porušenie článku 76 nariadenia (ES) č. 2100/94 a všeobecne uznávaných zásad procesného práva z článku 81 nariadenia č. 2100/94, pretože odvolacia komisia nedostatočne objasnila skutkový stav, ktorý mal byť posúdený napadnutým rozhodnutím,
            
         
               —
            
            
               porušenie článku 20 ods. 1 písm. a) a článku 7 nariadenia č. 2100/94, pretože odvolacia komisia zjavne nesprávne vychádza z predpokladu, že žalobca nemohol doložiť splnenie podmienok článku 20 ods. 1 písm. a) a tým nesprávne vyložil dosah týchto ustanovení,
            
         
               —
            
            
               porušenie článku 75 nariadenia č. 2100/94, keďže odvolacia komisia založila svoje rozhodnutie na dôvodoch, ku ktorým sa žalobca pred vydaním rozhodnutia nemohol vyjadriť,
            
         
               —
            
            
               porušenie článku 63 ods. 1 a 2 nariadenia (ES) č. 1239/95 (2), keďže nebola náležite vyhotovená zápisnica z ústneho pojednávania.
            
         
      (1)  Nariadenie Rady (ES) č. 2100/94 z 27. júla 1994 o právach Spoločenstva k odrodám rastlín (Ú. v. ES L 227, s. 1; Mim. vyd. 03/016, s. 390).
   
      (2)  Nariadenie Komisie (ES) č. 1239/95 z 31. mája 1995, ktoré stanovuje vykonávacie pravidlá pre uplatňovanie nariadenia Rady (ES) č. 2100/94, čo sa týka konania pred Úradom spoločenstva pre odrody rastlín (Ú. v. ES L 121, s. 37; Mim. vyd. 03/017, s. 327).